กิจการร่วมค้า DEMCO เซ็นสัญญา “กฟภ.” ลุยก่อสร้างสถานีไฟฟ้าเมืองเอก 2 มูลค่า 270.5 ลบ.
กิจการร่วมค้า DEMCO เซ็นสัญญา “กฟภ.” ลุยก่อสร้างสถานีไฟฟ้าเมืองเอก 2 มูลค่า 270.5 ลบ. โดยมีระยะเวลาก่อสร้าง 390 วัน
กิจการร่วมค้า DEMCO เซ็นสัญญา “กฟภ.” ลุยก่อสร้างสถานีไฟฟ้าเมืองเอก 2 มูลค่า 270.5 ลบ. โดยมีระยะเวลาก่อสร้าง 390 วัน
30 ต.ค. 2562

บริษัท เด็มโก้ จำกัด (มหาชน) หรือ DEMCO เปิดเผยว่า บริษัทในฐานะ Consortium of DEMCO Public Company Limited and RSS 2016 Limited (สัญญาค้าร่วม) ได้เซ็นสัญญาก่อสร้างสถานีไฟฟ้าเมืองเอก 2 จ.ปทุมธานี กับการไฟฟ้าส่วนภูมิภาค (กฟภ.) มูลค่างานรวมภาษีมูลค่า 270.5 ล้านบาท เมื่อวันที่ 22 ต.ค.ที่ผ่านมา โดยเป็นงานในส่วนของเด็มโก้ คิดเป็นมูลค่า 107.7 ล้านบาท และ RSS 2016 มูลค่า 162.8 ล้านบาท
สำหรับงานในส่วนของเด็มโก้ ได้แก่ งานจัดหาหม้อแปลงไฟฟ้ากำลัง, ตู้ Control Board, ตู้ AC Board ตู้ DC Board, 22 kV Switchgear และระบบควบคุมสถานีไฟฟ้าด้วยคอมพิวเตอร์ (CSCS) ขณะที่งานในส่วนของ RSS 2016 Limited เป็นงานออกแบบ จัดหา ก่อสร้างและติดตั้ง งานก่อสร้างสถานีไฟฟ้าเมืองเอก 2 จังหวัดปทุมธานี และดำเนินการทดสอบ รวมถึงงานอื่นๆ ที่เกี่ยวข้องตามขอบเขตของานตามสัญญา โดยมีระยะเวลาก่อสร้าง 390 วัน นับจากวันที่ได้รับหนังสือแจ้งให้เข้าทำงาน